**Otázka č.1**: „Dobrý deň, radi by sme Vás požiadali o informáciu, na základe akej zmluvy / objednávky bude zabezpečovaný catering počas Ministerskej rady OBSE. Bude vyhlásené samostatné verejné obstarávanie? Bola / bude zákazka na zabezpečenie stravovania zadaná na priamo - ak áno, aký dodávateľ ju bude zabezpečovať?“

**Odpoveď na otázku č.1**: V zmysle bodu 7 prílohy č.1 k časti B.1 Opis predmetu zákazky cit.: "**7. PRIESTOR PRE CATERING Služby cateringu si zabezpečuje sám verejný obstarávateľ (nie sú predmetom zákazky).**"

V zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov cit.: „**Verejný obstarávateľ a obstarávateľ bezodkladne poskytnú vysvetlenie informácií potrebných na vypracovanie ponuky**, návrhu a na preukázanie splnenia podmienok účasti všetkým záujemcom, ktorí sú im známi, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni.“

Nakoľko catering nie je predmetom tejto zákazky, zodpovedanie Vašich otázok nie je potrebné na vypracovanie ponuky. Verejný obstarávateľ bude vedieť odpovedať na tieto otázky až po ukončení procesu verejného obstarávania a podľa určenia konečného miesta konania podujatia.